Slovenský Superpohár (futbal)

Slovenský futbalový Superpohár (v minulosti nazývaný aj Matičný pohár alebo Matičný Pribinov pohár) bol futbalový zápas medzi víťazom slovenskej futbalovej ligy a víťazom Slovenského pohára.

 Historické názvy 
1993-1994 Matičný pohár
1994-1998 Matičný Pribinov pohár
2002 Superpohár Matice slovenskej
2003-2014 Superpohár

 História 
V roku 1993 sa uskutočnil „nultý“ ročník na podnet Jozefa Vengloša, vtedajšieho trénera novotvoriacej sa . V zápase o Matičný pohár sa národné mužstvo stretlo so Slovanom Bratislava, po remíze 3:3 si v penaltovom rozstrele vybojovali pohár hráči Slovana . 

Prvý, už oficiálny zápas o Superpohár sa hral 4. decembra 1994 v Humennom a keďže Slovan získal v sezóne 1993/94 double, teda titul majstra Slovenska aj pohár, súperom „belasých“ bol finalista Slovenského pohára Tatran Prešov. Zápas mal aj charitatívny rozmer, finančný príspevok bol odovzdaný na konto Nadácie Miroslava Labuna, bývalého ligového futbalistu, ktorý následkom zranenia vo futbalovom zápase ostal ochrnutý .

V rokoch 1994 až 1998 mal zápas o prestížnu trofej názov Matičný Pribinov pohár , odkazujúci na tradíciu pohárových turnajov v Nitre (1933-1946) a v Martine (1937-1938). Ďalší zápas o trofej sa hral až po štyroch rokoch ešte pod záštitou Matice slovenskej , neskôr sa používal už len názov Superpohár. Počnúc rokom 1996 duel aktuálneho majstra s víťazom pohára vždy zahajoval novú sezónu, hral sa v lete pred začiatkom ligovej súťaže. V prípade ak sa majstrovský tím stal aj víťazom Slovenského pohára, zápas o Superpohár sa nehral. 

Celkom sa uskutočnilo 13 ročníkov Superpohára, až desaťkrát boli úspešné majstrovské tímy, len trikrát získal trofej víťaz Slovenského pohára - Inter Bratislava (1995), Spartak Trnava (1998) a v roku 2002 triumfoval najprekvapujúcejší víťaz, druholigové mužstvo KOBA Senec . Najúspešnejšie kluby v histórii boli Slovan Bratislava a MŠK Žilina, získali trofej štyrikrát. Naposledy sa o Superpohár hralo v roku 2014, v ďalších dvoch sezónach získali hráči AS Trenčín double. 

Od roku 2017 nahradil zápas o Superpohár Česko-slovenský Superpohár, spoločný projekt Slovenského futbalového zväzu a Fotbalové asociace ČR. Stretnutia víťazov Slovenského a Českého pohára mali nadviazať na tradíciu Československého pohára z rokov 1969 až 1993, kedy o túto trofej hrávali víťazi národných pohárov , no nakoniec sa odohrali len dva oficiálne ročníky. Zaujímavosťou je, že v prvom súboji o Česko-slovenský Superpohár sa stretli mužstvá, ktoré boli súpermi aj v prvom „federálnom“ finále v roku 1970, FC Fastav Zlín (vtedy pod názvom TJ Gottwaldov) a Slovan Bratislava, a rovnako ako vtedy bol úspešnejší moravský klub . V roku 2018 sa o pohár nehralo z bezpečnostných dôvodov , o rok neskôr zvíťazila Slavia Praha nad Spartakom Trnava .

 Prehľad zápasov Superpohára 
RokMiestoVíťaz slovenskej ligyVýsledokVíťaz Slovenského poháraGóly1993  (nultý ročník)Štadión pod Zoborom,  NitraSlovan Bratislava3 – 3(3–2 pk) Ľ. Luhový,  Hyravý,  Faktor – 
,  Maixner,  Chytil1994HumennéSlovan Bratislava2 – 0  Tatran Prešov  Faktor1995Štadión MFK Ružomberok, RužomberokSlovan Bratislava2 – 3 Inter Bratislava,  Faktor –  Medveď, 
 Ľ. Luhový,  M. Kuna1996Štadión pod Zoborom, NitraSlovan Bratislava3 – 1Chemlon Humenné Tittel,  Faktor,  Demo –  Kiss1997Štadión pod Zoborom, Nitra1. FC Košice5 – 0 Slovan Bratislava,  Tóth,  Zvara,  Lapšanský,  Dzúrik1998Štadión pod Zoborom, Nitra1. FC Košice1 – 3Spartak Trnava Prohászka –  Bugár,  Gomes,  Ujlaky1999–Slovan Bratislavanehralo saSlovan Bratislava2000–Inter Bratislavanehralo saInter Bratislava2001–Inter Bratislavanehralo saInter Bratislava2002Štadión FC ViOn, Zlaté MoravceMŠK Žilina1 – 1(3–4 pk)VTJ Koba Senec Mintál –  Lukáč2003Štadión FC ViOn, Zlaté MoravceMŠK Žilina2 – 0Matador Púchov Bažík,  B. Labant2004NTC Senec, SenecMŠK Žilina2 – 1Artmedia Petržalka,  Šesták –  Suchánek2005NTC Senec, SenecArtmedia Petržalka3 – 1 Dukla Banská Bystrica,  Gajdoš,  Tchuř –  Semeník2006–MFK Ružomberoknehralo saMFK Ružomberok2007NTC Senec, SenecMŠK Žilina1 – 1(5–4 pk) ViOn Zlaté Moravce A. Nemec –  Pavlenda2008–Artmedia Petržalkanehralo saArtmedia Petržalka2009Dolný KubínSlovan Bratislava2 – 0 MFK Košice,  Masaryk 2010Pasienky, BratislavaMŠK Žilina1 – 1(4–2 pk) Slovan Bratislava Zošák –  Halenár2011–Slovan Bratislavanehralo saSlovan Bratislava2012–MŠK Žilinanehralo saMŠK Žilina2013–Slovan Bratislavanehralo saSlovan Bratislava2014Pasienky, BratislavaSlovan Bratislava1 – 0 MFK Košice Milinkovič2015–AS Trenčínnehralo saAS Trenčín2016–AS Trenčínnehralo saAS Trenčín

 Prehľad víťazov 
Klub Víťaz RokMŠK Žilina<center>42003, 2004, 2007, 2010Slovan Bratislava<center>41994, 1996, 2009, 2014Inter Bratislava<center>119951. FC Košice<center>11997Spartak Trnava<center>11998KOBA Senec<center>12002Artmedia Petržalka<center>12005

 Najúspešnejší hráči 
Počet  pohárovMenoKlubyRoky<center>3Ladislav MolnárSlovan Bratislava (2), 1. FC Košice (1)1994, 1996, 1997<center>3Ľubomír FaktorSlovan Bratislava (2), 1. FC Košice (1)1994, 1996, 1997<center>3Zdeno ŠtrbaMŠK Žilina (3)2003, 2004, 2007<center>3 Fabio GomesSlovan Bratislava (1), Spartak Trnava (1), Artmedia Petržalka (1)1996, 1998, 2005
Ľubomír Faktor je najlepším strelcom histórie Superpohára, skóroval päťkrát v troch zápasoch, navyše strelil gól aj v nultom ročníku za 

 Česko-slovenský Superpohár 
RokMiestoVíťaz Slovenského poháraVýsledokVíťaz Českého pohára2017Uherské HradištěSlovan Bratislava1:1  (5:6 pk)FC Fastav Zlín2018BratislavaSlovan Bratislavanehralo saSlavia Praha2019TrnavaSpartak Trnava0:3Slavia Praha

 Zdroje 
MRÁZ, Igor: Päť rokov futbalu (Fakty a názory), SFZ v Bratislave, 1998

 Referencie 

Kategória:Futbal na Slovensku
Kategória:Slovenské futbalové súťaže
Kategória:Slovenský superpohár